Etiketa schválená: 22.05.2023
[bookmark: _GoBack]Prípravok na ochranu rastlín pre profesionálnych používateľov
SIMPLIA®

Fungicíd vo forme kvapalného suspenzného koncentrátu pre riedenie vodou (SC), určený na ochranu pšenice ozimnej, jačmeňa jarného, repy cukrovej, slnečnice, repky ozimnej a repky jarnej proti hubovým chorobám.

ÚČINNÁ LÁTKA 
	Azoxystrobin
	250 g/l
(22,8 % hm)  
	

	
	
	


Látky nebezpečné pre zdravie, ktoré prispievajú ku klasifikácii prípravku: azoxystrobin CAS No.: 131860-33-8, fatty alcohol ethoxylate CAS No.: 68439-49-6, 1,2-benzisothiazol-3(2H)-one CAS No.: 2634-33-5

OZNAČENIE PRÍPRAVKU
	[image: ]

	GHS09

	Nebezpečenstvo 


	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P270
	Pri používaní výrobku nejedzte, nepite ani nefajčite.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH208
	Obsahuje 1,2-benzisothiazol-3(2H)-one. Môže vyvolať alergickú reakciu.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP 1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPa1	S cieľom zníženia rizika vzniku rezistentných populácii húb používajte tento produkt a tiež iné produkty na báze strobilurínov maximálne 2x za vegetáciu.
SPe3	 Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 10 m.

Opatrenia na zmiernenie rizika pri aplikácií prípravku v zemiakoch:
SPe1	Z dôvodu ochrany podzemnej vody nepoužívajte tento prípravok obsahujúci účinnú látku azoxystrobin v dávke 750 g/ha viac ako 1x za 2 roky na rovnakom pozemku.

Z4 	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5 	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1 	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3 	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie Aphidius rhopalosiphi a Typhlodromus pyri s prijateľným rizikom.

V prípade použitia tohto prípravku v tank-mix kombinácii s iným prípravkom sa použitie riadi podľa § 2 ods. 6 vyhlášky MPaRV SR č. 488/2011:
Tank-mix kombinácie prípravkov pre včely s prijateľným rizikom pri dodržaní predpísanej dávky alebo koncentrácie (Vč3) sa z hľadiska ochrany včiel označujú ako prípravky pre včely škodlivé (Vč 2).

Zákaz používania prípravku v 1. ochrannom pásme zdrojov pitných vôd!
PHO1	Prípravky sú vylúčené z použitia vo vnútornej časti 2. ochranného pásma zdrojov podzemných i povrchových vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí zákaz pre celé 2. pásmo).

Pre použitie do repky ozimnej a repky jarnej:
V 2. ochrannom pásme povrchových vôd je použitie prípravku obmedzené:
1.	Prípravok sa môže použiť v 2. ochrannom pásme vodárenského zdroja povrchových vôd, ak je držaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
2.	Prípravok sa nesmie použiť v 2. ochrannom pásme vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.

Opatrenia na ochranu zdrojov pitnej vody a iné obmedzenie pre menej významné použitia:
PHO4	Prípravok je vylúčený z použitia vo vnútornej časti 2. ochranného pásma zdrojov podzemných vôd a povrchových vôd; ak nie je toto pásmo rozdelené na vnútornú a vonkajšiu časť, prípravok je vylúčený z použitia v celom 2. ochrannom pásme; prípravok sa nesmie aplikovať v blízkosti sídiel zásobovaných vodou zo studní, čo posudzuje miestne príslušný vodohospodársky orgán.

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Zákaz vylievania prípravku a jeho zvyškov do verejnej kanalizácie.
Neaplikujte v blízkosti hladín tečúcich a stojatých vôd! Dodržujte ochrannú zónu!
Uložte mimo dosah zvierat a krmív pre zvieratá!
Pred použitím si prečítajte etiketu a priložený návod na použitie.
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!


	Výrobca:
	Syngenta Crop Protection AG
Rosentalstrasse 67, CH-4058 Basel
Švajčiarska konfederácia

	
	

	Držiteľ autorizácie:
	Syngenta Slovakia s.r.o.
Prievozská 4/D, 821 09 Bratislava
Slovenská republika

	
	

	Číslo autorizácie ÚKSÚP:
	21-01042-AU

	
	

	Dátum výroby:
	uvedené na obale

	Číslo výrobnej šarže:
	uvedený na obale

	
	

	Balenie:
	1 l HDPE fľaša
5 l HDPE kanister



 SIMPLIA je obchodná známka spoločnosti Syngenta Group Company

PÔSOBENIE PRÍPRAVKU
Účinná látka azoxystrobin patrí do chemickej skupiny methoxyakrylátov (strobilurinové deriváty). Mechanizmus účinku spočíva v inhibícii transportu elektrónov pri dýchaní mitochondrií. Tento mechanizmus účinku umožňuje použiť prípravok SIMPLIA proti chorobám, pri ktorých bola zaznamenaná znížená citlivosť k iným skupinám účinných látok v dôsledku rezistencie. Účinná látka preniká do pletív rastlín (translaminárny a systémový účinok). Preventívny účinok vyžaduje, aby aplikácia bola vykonaná pred alebo pri začiatku infekcie.
Prípravok SIMPLIA na báze účinnej látky azoxystrobin sa vyznačuje širokým spektrom účinku. Pôsobí proti všetkým významným chorobám obilnín: na pšenici ozimnej proti septorióze plevovej (Septoria nodorum), septorióze pšenice (Septoria tritici), hrdzi pšeničnej (Puccinia recondita) hrdzi plevovej (Puccinia striiformis) a múčnatke trávovej (Erysiphe graminis), na jačmeni jarnom proti hnedej škvrnitosti jačmeňa (Pyrenophora teres), múčnatke trávovej (Erysiphe graminis) a hrdzi jačmennej (Puccinia hordei). Účinkuje aj proti hubovým chorobám repy cukrovej (cerkosporióza a múčnatka), slnečnice (biela hniloba), repky ozimnej a repky jarnej (čerň repková a biela hniloba).
Azoxystrobin sa vyznačuje dlhodobým  účinkom. To umožňuje - v závislosti od prírastkov listov a od infekčného tlaku - zabrániť novej infekcii po dobu 3-8 týždňov. Azoxystrobin vyniká tým, že porasty obilnín sú dlhodobo zdravé a zelené (tzv. green efekt). Tento efekt sa významne prejavuje tak, že rastlina môže dlhšiu dobu tvoriť a následne ukladať asimiláty do zŕn. Výsledkom je nielen nadštandardne vyššie dosahovaná úroda, ale aj vyššia kvalita zrna (napr. HTZ, podiel zrna na sitách a pod.).

NÁVOD NA POUŽITIE
	Plodina
	Účel použitia
	Dávka/ha
	Ochranná doba
	Poznámka

	jačmeň jarný
	múčnatka trávová, hrdza jačmenná
	1,0 l
	35 dní
	1, 2

	
	hnedá škvrnitosť jačmeňa
	0,8-1,0 l
	35 dní
	1, 2

	pšenica ozimná
	múčnatka trávová, septoriózy, 
hrdze
	0,8-1,0 l
	35 dní
	1, 2

	cukrová repa
	cerkosporióza, múčnatka repová
	1,0 l
	35 dní
	

	slnečnica
	biela hniloba 
	1,0 l
	AT
	

	repka ozimná, repka jarná
	biela hniloba, 
čerň repková
	1,0 l
	21 dní
	



POKYNY  PRE APLIKÁCIU
Dávka vody 200-400 l/ha.

Pšenica ozimná, jačmeň jarný
SIMPLIA sa používa pred alebo na začiatku výskytu choroby. V obilninách je možné prípravok aplikovať 1 x za sezónu. 
1. Skorší termín aplikácie: Skoré ošetrenie porastov obilnín sa odporúča  vykonať na začiatku výskytu choroby a za predpokladu skorého nástupu silného infekčného tlaku - pšenica by mala byť vo vývojovej fáze plne vyvinutého vlajkového listu až do fázy, keď sú prvé ostiny viditeľné (BBCH 39 - 49), resp. jačmeň by mal byť vo vývojovej fáze začiatku predlžovania stebla až do fázy plne vyvinutého vlajkového listu (BBCH 30 – 39).
2. Neskorší termín aplikácie: Z dôvodu využitia špecifických vlastností prípravku SIMPLIA a k zabezpečeniu maximálnej úrody a jej optimálnej kvality sa odporúča - s cieľom ochrany vlajkového listu a klasu – aplikácia vo fáze začiatku/stredu až konca klasenia (BBCH 51/55 - 59 pšenica), resp. viditeľných prvých ostín až začiatok klasenia (BBCH 49-51 jačmeň).

Repa cukrová 
V repe cukrovej sa SIMPLIA používa preventívne, najneskôr však pri zistení prvých príznakov chorôb, obyčajne od fázy po zapojení porastu - kedy koreň repy dosiahol 30% konečnej zberovej veľkosti (BBCH 43) až do fázy BBCH 49 (6-8 týždňov po zapojení porastu, kedy koreň  repy dosahuje zberovú veľkosť). Pri trvajúcom silnom infekčnom tlaku odporúčame postrek opakovať. Maximálny počet ošetrení:  dva, za sebou idúce postreky. Interval medzi aplikáciami minimálne 7 dní.

Slnečnica
Proti chorobám stonky ošetrujte v rastovej fáze, keď 2. až 3. predĺžené internódium slnečnice je viditeľné (BBCH 32-33), keď má slnečnica 14-16 listov, proti chorobám úboru ošetrujte v rastovej fáze, keď úbor je oddelený od najmladších listov (BBCH 55). 
Maximálny počet ošetrení: 2x. 
Interval medzi aplikáciami minimálne 7 dní. 

Repka ozimná, repka jarná
Repku ozimnú a repku jarnú ošetrujte proti bielej hnilobe a černi repkovej od rastovej fázy otvorených prvých kvetov (BBCH 60) do konca kvitnutia (BBCH 69). 
Maximálny počet ošetrení: 2x. 
Interval medzi aplikáciami 21 dní.

Menej významné použitie
NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	brokolica
	pleseň kapustová, alternária kapustová
	1,0 l
	28 dní
	

	kapusta
	múčnatka kapustová, peronospóra kapustová, 
pleseň sivá,
alternária kapustová, biela hniloba
	1,0 l
	28 dní
	

	kel
	pleseň kapustová, alternária kapustová
	1,0 l
	28 dní
	

	cibuľa
	alternáriová škvrnitosť, 
hubové choroby
	1,0 l
	30 dní
	

	chmeľ
	pleseň chmeľová
	0,75 l - 1,6 l
	28 dní
	

	zemiak
	vločkovitosť zemiakov,    koletotrichové vädnutie zemiakov
	3,0 l
	AT
	



Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! Odrodová citlivosť, rezistencia ani fytotoxicita neboli hodnotené!

POKYNY PRE APLIKÁCIU 
Brokolica, kapusta, kel 
Platí pre pestovanie v poľných podmienkach. Aplikujte na začiatku výskytu príznakov napadnutia, najneskoršie 28 dní pred zberom. Aplikujte maximálne 1 – 2x počas vegetácie v intervaloch medzi aplikáciami 12 dní. Odporúčaná dávka vody: 200 – 300 l/ha, podľa typu postrekovača. Do postrekovej kvapaliny je vhodné pridať zmáčadlo.
Cibuľa
Platí pre pestovanie v poľných podmienkach. Aplikujte na začiatku výskytu príznakov napadnutia, najneskoršie 30 dní pred zberom. Aplikujte maximálne 2x počas vegetácie v intervaloch medzi aplikáciami 14 dní. Odporúčaná dávka vody: 300 l/ha. 
Chmeľ
Aplikácia prípravku proti plesni chmeľovej je vhodná pre 2. a 3. ošetrenie a to do štádia začiatku tvorby hlávok, najneskoršie 28 dní pred zberom  Dávku prípravku použite podľa rastovej fázy: do rastovej fázy kontinuálneho rastu (BBCH 37) je dávka prípravku 0,75 l/ha, do rastovej fázy, kedy sa pupene súkvetia predlžujú (BBCH 55) aplikujte prípravok v dávke 1,0 l/ha a od rastovej fázy vyššej ako  BBCH 55 je dávka prípravku 1,6 l/ha. Aplikujte maximálne 2x počas vegetácie v intervaloch medzi aplikáciami 14 dní. Odporúčaná dávka vody: 1000 - 2000 l/ha. 
Zemiak
Platí pre konzumné aj sadbové zemiaky. Maximálna aplikačná dávka prípravku na zemiaky je 1 x 3 l/ha t.j. maximálne 750 g/ha účinnej látky azoxystrobin.
Proti vločkovitosti zemiakov spôsobenej koreňomorom ľuľkovým (Rhizoctonia solani)  a koletotrichovému vädnutiu zemiakov (Colletotrichum spp.) aplikujte prípravok do riadkov pred výsadbou tak, aby roztok prípravku bol aplikovaný na pôdu a nezasiahol priamo vysadzované hľuzy. Aplikujte maximálne 1x počas vegetácie. Prípravok  neúčinkuje pri aplikácií na pôdu s vysokým obsahom organickej hmoty. Odporúčaná dávka vody: 50 - 150 l/ha.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH VEDĽAJŠÍCH ÚČINKOCH NA RASTLINY ALEBO RASTLINNÉ PRODUKTY
Informácie o možnej fytotoxicite, odrodovej citlivosti a všetkých ďalších priamych alebo nepriamych nepriaznivých vedľajších účinkoch na rastliny alebo rastlinné produkty  nie sú známe. Niektoré odrody jabloní sú citlivé na prípravok SIMPLIA. SIMPLIA by preto nemal byť použitý v dobe, keď hrozí nebezpečenstvo úletu postrekovej zmesi na jablone rastúce v blízkosti ošetrovanej plochy. Postrekovač, ktorý bol použitý na aplikáciu prípravku SIMPLIA, by nemal byť použitý na ošetrenie jabloní.

OPATRENIA PROTI VZNIKU REZISTENCIE

	SKUPINA
	11
	FUNGICÍD



Azoxystrobin patrí podľa FRAC do skupiny 11 - "Qol" fungicídy. Mechanizmus účinku "Qol" fungicídov je spojený s komplexom "cytochrom bc1". Tieto účinné látky sú predmetom monitoringu organizovaného FRAC. Napriek tomu, že účinok týchto prípravkov v Európe je pri dodržiavaní zásad FRAC dobrý, odporúča sa aplikovať Qol len v zmesiach, dávkovania a intervaly medzi aplikáciami len na základe odporúčania výrobcov, Qol aplikovať v alternácií s inými prípravkami s účinnými látkami z iných cross-rezistentných skupín, Qol aplikovať v obilninách maximálne 1x za sezónu, Qol aplikovať preventívne alebo čo najskôr po vzniku podmienok infekcie!

VPLYV NA ÚRODU
Ak je prípravok SIMPLIA aplikovaný v súlade s platnou etiketou a návodom na použitie nemá negatívny vplyv na úrodu.

VPLYV NA NÁSLEDNÉ, NÁHRADNÉ A SUSEDIACE PLODINY
Ak je prípravok SIMPLIA aplikovaný v súlade s platnou etiketou a návodom na použitie nemá negatívny vplyv a ani obmedzenia pre následné a náhradné plodiny.
Zabráňte úletu postrekovej kvapaliny!

VPLYV NA UŽITOČNÉ A INÉ NECIEĽOVÉ ORGANIZMY
Azoxystrobin predstavuje nízke riziko toxicity na užitočné a iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Prípravok pred použitím ešte v obale dôkladne premiešajte. Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Čerpadlo je potrebné ponechať zapnuté aj počas presunu postrekovača a pri samotnej aplikácii. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, musia byť všetky zvyšky prípravku z miešacích nádrží a postrekovača ihneď po ukončení postreku odstránené podľa nasledovného postupu: 
1) Po vyprázdnení nádrže vypláchnite nádrž, ramená a trysky čistou vodou (štvrtinou objemu nádrže postrekovača). 
2) Oplachovú vodu vypustite a zariadenie prepláchnite čistou vodou, s prídavkom čistiaceho prostriedku, alebo sódy (3% roztok). 
3) Opakujte postup podľa bodu „2“ ešte raz. 
4) Trysky a sitká musia byť čistené oddelene pred začiatkom a po ukončení oplachovania. 
Nevyplachujte v dosahu zdrojov podzemných a povrchových recipientov vôd!
Aplikačné zariadenie a osobné ochranné pracovné prostriedky asanujte 3 %-ným roztokom uhličitanu sodného (sóda) a umyte vodou.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie (etiketu prípravku)!
Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky.
Aplikácia: 
Pri aplikácii postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a ženám, mladistvým a je nevhodná pre osoby trpiace alergickým ochorením.
Pracovníci vstupujúci do ošetrených porastov: 
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb (podľa čl. 31. odst. 4 písm. a nariadenia (ES) č. 1107/2009):
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. 

Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.

Prípravok obsahuje ako rozpúšťadlo vodu - nie je horľavou kvapalinou. S vodou sa mieša v každom pomere. Ak sa prípravok dostane do centra požiaru, zabezpečte aby kontaminovaná voda z miesta požiaru neprenikla do okolia - najmä aby neprenikla do verejnej kanalizácie, zdrojov podzemných vôd a recipientov povrchových vôd a nezasiahla poľnohospodársku pôdu.
Dôležité upozornenie: pri protipožiarnom zásahu použite izolačné dýchacie prístroje, lebo pri horení môže dochádzať ku vzniku toxických splodín.


PRVÁ POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.

	
	


Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 54 774 166.

V prípade nebezpečenstva volajte: 
SGS Slovenská republika: +421 905 585 938
Syngenta Alarm Centre, Huddersfield, U.K., tel.: +44 1484 538 444, fax: +44 1484554093.

SKLADOVANIE
Prípravok skladujte v uzatvorených, originálnych obaloch, v uzamknutých, suchých, hygienicky čistých a dobre vetrateľných skladoch pri teplote od +5°C až do +30°C, oddelene od potravín, nápojov, liekov, krmív, hnojív, dezinfekčných prostriedkov, horľavín a obalov od týchto látok. Doba skladovateľnosti v originálnych neporušených obaloch je 5 rokov od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v parametroch mechanizačného prostriedku) zneškodnite ako nebezpečný odpad  v súlade s platnou legislatívou o odpadoch. 

Právne normy
Pred použitím prípravku si pozorne prečítajte návod na použitie. Užívateľ nesie plnú zodpovednosť za poškodenie, ktoré spôsobí nesprávnym používaním prípravku.

